Κούλα Λίλη

Η Κούλα Λίλη (1924-1943) ήταν σπουδάστρια της Γαλλικής Ακαδημίας και μέλος της ΕΠΟΝ. Σκοτώθηκε από γερμανικό τανκ κατά τη μεγάλη Πανεθνική διαδήλωση της Αθήνας στις 22 Ιουλίου 1943.

Βιογραφία
Η Κούλα Λίλη γεννήθηκε το 1924 στην Αθήνα. Μετά το πέρας των εγκύκλιων σπουδών της εισήχθη στην Γαλλική Ακαδημία Αθηνών.
Από την αρχή της Κατοχής ανέπτυξε αντιστασιακή δράση και έγινε μέλος του ΚΚΕ, ενώ το 1943 εντάχθηκε στην ΕΠΟΝ.Το ΚΚΕ στον ιταλοελληνικό πόλεμο 1940-41 (2015), σελ. 229-230

Στη μεγαλειώδη διαδήλωση στις 22 Ιούλη 1943 στην Αθήνα για τη μη προσάρτηση της Κεντρικής Μακεδονίας στην Βουλγαρική ζώνη Κατοχής, στην κορυφή της πορείας στην λεωφόρο Πανεπιστημίου, έξω από την Τράπεζα της Ελλάδας, σκαρφάλωσε πάνω σε γερμανικό τανκ που έβαλε κατά του άοπλου πλήθους και χαστούκισε τον πολυβολητή. Στη συνέχεια έπεσε νεκρή από ριπή γερμανικού πολυβόλου.

Στην ίδια διαδήλωση σκοτώθηκαν και οι επονίτισες Όλγα Μπακόλα και η Παναγιώτα Σταθοπούλου.
Σήμερα, στην Τράπεζα της Ελλάδος στην οδό Πανεπιστημίου υπάρχει εντοιχισμένη πλάκα με το όνομά το δικό της και της Σταθοπούλου.

Πηγές
 Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
 Το ΚΚΕ στον ιταλοελληνικό πόλεμο 1940-41, εκδόσεις Σύγχρονη Εποχή, Αθήνα 2015

 Παραπομπές 

Κατηγορία:Έλληνες κομμουνιστές
Κατηγορία:Εκτελεσθέντες
Κατηγορία:Μέλη της ΕΠΟΝ